Martin Csontos

Vydal: © Zachej.sk, 2023

Grafika: © Bookwork.sk

Jazyková korektúra: Mgr. Hana Maťová

ISBN: 978-80-8211-540-9 ePub

Všetky práva vyhradené. Žiadna časť tejto publikácie sa nesmie reprodukovať v žiadnej podobe ani žiadnym spôsobom (elek-tronicky, mechanicky, fotokópiami ani iným spôsobom) bez súhlasu vlastníka autorských práv.

Expresná novéna

Modlitba „Memorare – Rozpamätaj sa“ sa odrieka deväťkrát za sebou.

Rozpamätaj sa, svätá Panna Mária,

že nikdy nebolo počuť, že by bol niekto opustený,

kto sa utiekal pod tvoju ochranu a teba o pomoc

alebo o príhovor žiadal.

Aj ja touto dôverou povzbudený k tebe,

Matka, Panna panien, sa ponáhľam,

k tebe prichádzam, k tebe sa uchyľujem,

ja úbohý hriešnik.

Matka večného Slova, nezavrhni moje slová,

ale ma milostivo vypočuj a vyslyš.

Amen.

Predhovor

Žijeme v dobe čísel. Dnes sa všetko vyčísľuje, kalkuluje a vyhodnocuje – ako inak, číselnými údajmi. Človek si musí pamätať množstvo číselných kombinácií, ktoré sú súčasťou PIN kódov a iných prístupových hesiel. Sú dokonca čísla, ktoré zachraňujú ľudské životy: 112, 150, 155, 158. Viete o tom, že aj nebo má svoju tiesňovú linku? Jej číslo je: 13-1-18-9-1. Nezabudnite si ju uložiť do telefónu.

Pokus o vtip? Áno aj nie. Samozrejme, že keď vytočíte toto číslo, nedovoláte sa do neba, ale nejde o náhodne vymyslenú postupnosť číslic. Ukrýva sa v nich číselná symbolika inšpirovaná hebrejskou abecedou. Hebrejčina nemá číslovky. Funkciu čísloviek v tomto jazyku plnia písmená – každému z nich je priradená určitá číselná hodnota. Tento princíp som aplikoval na slovenskú abecedu a číselne som zašifroval meno obyvateľa neba, ktorý tam plní úlohu operátora tiesňovej linky. Do radu som očísloval základné písmená slovenskej abecedy (A=1, B=2, C=3,... Z=26) a potom som nahradil jednotlivé písmená tohto mena príslušnými číslami.

Ako už niektorí z vás možno tušia, tiesňové volania do neba nedvíha nik menší než Mária. Uvedená skutočnosť úzko súvisí s obsahom tejto brožúrky, ktorá hovorí o geniálnom „vynáleze“ svätej Matky Terezy z Kalkaty, schopnom mnohonásobne zosilniť telefónny signál vyslaný na nebeskú tiesňovú linku. Táto duchovná „vychytávka“ dostala priliehavé pomenovanie „expresná novéna“. Svätá Terézia sa ju zvykla modlievať v mimoriadnej časovej tiesni, keď potrebovala expresnú pomoc zhora.

Aká nádherná symbolika! Dve sväté ženy – matky, ktoré dobre poznali strasti každodenného praktického života, spojené putom modlitby. Niet pochýb o tom, že tak ako každý človek, aj Mária počas svojho pozemského života neraz zakúsila pravdivosť príslovia: „Kto rýchlo dáva, dvakrát dáva“, a preto určite nebude bezdôvodne otáľať s poskytnutím pomoci svojim deťom. Svätá Terézia z Kalkaty je toho živým dôkazom. Chcete sa o tom presvedčiť? Nech sa páči, na nasledujúcich stranách je k dispozícii „dôkazový materiál“.

Predhovor

Žijeme v dobe čísel. Dnes sa všetko vyčísľuje, kalkuluje a vyhodnocuje – ako inak, číselnými údajmi. Človek si musí pamätať množstvo číselných kombinácií, ktoré sú súčasťou PIN kódov a iných prístupových hesiel. Sú dokonca čísla, ktoré zachraňujú ľudské životy: 112, 150, 155, 158. Viete o tom, že aj nebo má svoju tiesňovú linku? Jej číslo je: 13-1-18-9-1. Nezabudnite si ju uložiť do telefónu.

Pokus o vtip? Áno aj nie. Samozrejme, že keď vytočíte toto číslo, nedovoláte sa do neba, ale nejde o náhodne vymyslenú postupnosť číslic. Ukrýva sa v nich číselná symbolika inšpirovaná hebrejskou abecedou. Hebrejčina nemá číslovky. Funkciu čísloviek v tomto jazyku plnia písmená – každému z nich je priradená určitá číselná hodnota. Tento princíp som aplikoval na slovenskú abecedu a číselne som zašifroval meno obyvateľa neba, ktorý tam plní úlohu operátora tiesňovej linky. Do radu som očísloval základné písmená slovenskej abecedy (A=1, B=2, C=3,... Z=26) a potom som nahradil jednotlivé písmená tohto mena príslušnými číslami.

Ako už niektorí z vás možno tušia, tiesňové volania do neba nedvíha nik menší než Mária. Uvedená skutočnosť úzko súvisí s obsahom tejto brožúrky, ktorá hovorí o geniálnom „vynáleze“ svätej Matky Terezy z Kalkaty, schopnom mnohonásobne zosilniť telefónny signál vyslaný na nebeskú tiesňovú linku. Táto duchovná „vychytávka“ dostala priliehavé pomenovanie „expresná novéna“. Svätá Terézia sa ju zvykla modlievať v mimoriadnej časovej tiesni, keď potrebovala expresnú pomoc zhora.

Aká nádherná symbolika! Dve sväté ženy – matky, ktoré dobre poznali strasti každodenného praktického života, spojené putom modlitby. Niet pochýb o tom, že tak ako každý človek, aj Mária počas svojho pozemského života neraz zakúsila pravdivosť príslovia: „Kto rýchlo dáva, dvakrát dáva“, a preto určite nebude bezdôvodne otáľať s poskytnutím pomoci svojim deťom. Svätá Terézia z Kalkaty je toho živým dôkazom. Chcete sa o tom presvedčiť? Nech sa páči, na nasledujúcich stranách je k dispozícii „dôkazový materiál“.

Koniec ukážky